Rekordösszegû büntetés tévés-telefonos játék miatt
A brit közszolgálati tévézés történetének eddigi legnagyobb összegû bírságával sújtotta a BBC-t a helyi médiafelügyelet, az Ofcom: a csatornának 400 ezer fontot (vagyis körülbelül 117 millió forintot) kell kicsengetnie.
Az óriási összegû büntetést azért szabta ki a brit ORTT, mert a BBC az elmúlt években több betelefonálós mûsorban is félrevezette a nézõket. A szerdán bejelentett döntés olyan ügyekre vonatkozik, amelyek már tavaly nyilvánosságra kerültek, és amelyek nyomán a BBC már egy éve leállított minden betelefonálós játékot. 

A médiahatóság szerint nyolc mûsor - négy tévés és négy rádiós program - esetében állapítottak meg "nagyon súlyos fogyatékosságot". Elõfordult például, hogy a producerek elõre felvett mûsorokat sugároztak és közben a nézõket arra ösztönözték, hogy telefonáljanak be a stúdióba, bár jól tudták, hogy az utóbbiak semmiképpen nem nyerhetnek. Más esetekben a közönség helyett maguk a mûsor munkatársai telefonáltak be a stúdióba, mintha igazi nézõk lennének, s aztán kitalált néven a vetélkedõ "gyõzteseiként" mutatták be õket.

Májusban az Ofcom 5,68 millió font bírságot rótt ki az ITV kereskedelmi tévétársaságra, mert legnépszerûbb betelefonálós mûsoraiban szintén "trükközött". Ez sokszorosa a BBC-re kirótt összegnek, amit az magyaráz, hogy a nézõket emelt tarifájú vonalakon bíztatták betelefonálásra, míg a BBC közvetlenül nem húzott hasznot a csalásból. A BBC igazgatósága közleményt adott ki az ügyrõl, kifejtve, hogy elfogadja az Ofcom megállapításait, "kezdettõl rendkívül komolyan veszi az ügyet" és egy sor intézkedést hozott a visszaélések megakadályozása érdekében.

Itthon is találkozhattunk már hasonló üggyel: a hazai betelefonálós játékokat a Gazdasági Versenyhivatal vizsgálta, leginkább abból a szempontból, hogy mennyire egyszerû a bejutás az adott játékba. Az ügy végül csak kötelezettségvállalással végzõdött (a fogyasztókat tájékoztatni kell a pontos szabályokról), de bírságot egyik gyártóra sem szabtak ki.
büntetés játék BBC